CELEX: 32017R0778
Language: hr
Date: 2017-05-04 00:00:00
Title: Provedbena uredba Komisije (EU) 2017/778 оd 4. svibnja 2017. o 267. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

5.5.2017   
            
            
               HR
            
            
               Službeni list Europske unije
            
            
               L 116/26
            
         PROVEDBENA UREDBA KOMISIJE (EU) 2017/778
   оd 4. svibnja 2017.
   o 267. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:
   
               (1)
            
            
               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.
            
         
               (2)
            
            
               Odbor za sankcije Vijeća sigurnosti Ujedinjenih naroda odlučio je 28. travnja 2017. i 1. svibnja 2017. izbrisati tri fizičke osobe sa svojeg popisa osoba, skupina i subjekata na koje se primjenjuje zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. svibnja 2017.
      
         
            Za Komisiju,
         
         
            u ime predsjednika,
         
         
            voditeljica Službe za instrumente vanjske politike
         
      
   
   
      (1)  SL L 139, 29.5.2002., str. 9.
   
   
      PRILOG
      U Prilogu I. Uredbi (EZ) br. 881/2002 brišu se sljedeći unosi pod naslovom „Fizičke osobe”:
      
                   
               
               
                  
                     „Fritz Martin Gelowicz (također Robert Konars, (b) Markus Gebert, (c) Malik, (d) Benzl, (e) Bentley). Adresa: Böfinger Weg 20, 89075 Ulm, Njemačka (prijašnja adresa). Datum rođenja: (a) 1.9.1979., (b) 10.4.1979. Mjesto rođenja: (a) München, Njemačka; (b) Liège, Belgija. Državljanstvo: njemačko. Broj putovnice: 7020069907 (njemačka putovnica izdana u Ulmu, Njemačka, istekla 11. svibnja 2010.). Nacionalni identifikacijski broj: 7020783883 (njemačka savezna osobna iskaznica, izdana u Ulmu, Njemačka, istekla 10.6.2008.). Druge informacije: (a) povezan sa savezom Islamic Jihad Union (IJU), poznatijim i kao Islamic Jihad Group; (b) povezan s Danielom Martinom Schneiderom i Ademom Yilmazom; (c) u pritvoru u Njemačkoj od lipnja 2010. Datum uvrštenja na popis iz članka 2.a stavka 4. točke (b): 27.10.2008.”;
                  
               
            
                   
               
               
                  
                     „Ata Abdoulaziz Rashid (alias (a) Ata Abdoul Aziz Barzingy, (b) Abdoulaziz Ata Rashid). Datum rođenja: 1.12.1973. Mjesto rođenja: Sulaimaniya, Irak. Državljanstvo: iračko. Adresa: Njemačka. Nacionalni identifikacijski broj: kartica za racionirano snabdijevanje 6110922. Ostali podaci: ime majke: Khadija Majid Mohammed. Datum određivanja iz članka 7.d stavka 2. točke (i): 6.12.2005.”;
                  
               
            
                   
               
               
                  
                     „Dieman Abdulkadir Izzat (alias Deiman Alhasenben Ali Aljabbari). Adresa: Bavarska, Njemačka. Datum rođenja: 4.7.1965. Mjesto rođenja: Kirkuk, Irak. Državljanstvo: iračko. Broj putovnice: njemačka putna isprava („Reiseausweis”) A 0141062 (opozvana u rujnu 2012.). Datum uvrštenja na popis iz članka 2.a stavka 4. točke (b): 6.12.2005.”.